wickkiey/tamil-wikipedia-markdown huggingface dataset:
# கவலை


கண்ணீர் விடும் 1672-ஐச் சேர்ந்த ஒரு சிற்பம்]]  

**கவலை** (*Sadness*) என்பது தவறான கணிப்பால் ஏற்படுகின்ற ஒரு மன நோய். உறுதியின்மை அல்லது ஏதேனும் அபாயத்தைச் சந்திக்க நேரிடும்போது நாம் உணரும் ஒருவகை சாதாரண உணர்ச்சிதான் கவலை. இது குறைபாடு, இழப்பு, விரக்தி, துக்கம், உதவியற்ற தன்மை, ஏமாற்றம் மற்றும் துக்கம் போன்ற உணர்வுகளுடன் தொடர்புடையது அல்லது வகைப்படுத்தப்படுகிறது. வேதாத்திரி மகரிசி கவலை என்பதை ‘கற்பனையான வலை’ என்று குறிப்பிடுகிறார்.  

**கவலை** அல்லது **துயரம்** என்பது இழப்பு, உதவியற்ற நிலை, பயனற்ற நிலை போன்ற உணர்ச்சிகளை வெளிக்காட்டும் ஒரு மன உணர்வாகும். இந்நிலையில் மனிதர்கள் பொதுவாக அமைதியாகவும், ஆற்றலற்ற நிலையிலும், ஏனையோரிடமிருந்து விலகியும் இருக்கத் தலைப்படுவர். அத்துடன் அழுகை மூலமும் அவர்களது இந்த மனநிலை வெளிக்காட்டப்படும்.  

மனநிலை தற்காலிகமாக பாதிக்கப்பட்டிருப்பின் அது கவலை எனவும், தொடர்ந்த, ஆழமான மனநிலை பாதிப்பு இருப்பதுடன், தமது வழக்கமான செயல்களை செய்யும் திறனை இழந்தும் இருப்பின் அது மனச்சோர்வு எனவும் கருதப்படும்.  

போல் எக்மான் வகுத்துள்ள ஆறு அடிப்படை உணர்ச்சிகளான மகிழ்ச்சி, கவலை, கோபம், ஆச்சரியம், பயம் மற்றும் அருவருப்பு ஆகியவற்றில் கவலையும் அடங்கும்..
# மாரியோ பார்க்காசு யோசா



**மாரியோ பார்க்காசு யோசா** (*Mario Vargas Llosa*, 28 மார்ச் 1936 - 13 ஏப்ரல் 2025) ஒரு பெருவிய எழுத்தாளரும், அரசியல்வாதியும் இதழாளரும் ஆவார். 2010ம் ஆண்டிற்கான இலக்கிய நோபெல் பரிசினை வென்றவர். யோசா, இலத்தீன் அமெரிக்காவின் (தெற்கு மற்றும் மத்திய அமெரிக்காவின்) முதன்மையான எழுத்தாளர்களுள் ஒருவராகக் கருதப்படுகிறார்.  

எசுப்பானிய மொழியில் எழுதும் யோசா 1960களில் *நாய்களின் நகரம்* எனப் பொருள் படும் எசுப்பானிய மொழிப் புதினம் La ciudad y los perros (ல சியுடாடு இ லொசு பெர்ரொசு) என்பதை 1963 இல் எழுதினார். இது ஆங்கிலத்தில் *தி டைம் ஆஃப் தி ஃகீரோ* (The Time of the Hero) என அறியப்படுகின்றது. 1965 இல் *பச்சை வீடு* எனப்பொருள்படும் *ல காசா பெர்டே* (La Casa Verde, ஆங்கிலத்தில் *தி கிரீன் ஃகவுசு* The Green House) என்னும் புதினத்தை எழுதினார். பெரு நாட்டின் தனிவல்லாட்சியர் (சர்வாதிகாரி) மானுவேல் ஏ. ஓதிரியா (Manuel A. Odría) என்பாரின் ஆட்சியை அடிப்படையாகக் கொண்டு 1969 இல் வரைந்த *கான்வர்சேசியோன் என் ல கத்தேடரல்* (Conversación en la catedral) (ஆங்கிலத்தில் *கன்வர்சேசன் இன் தி கத்தீடரல்* Conversation in the Cathedral) என்னும் புதினம் போன்ற பற்பல எழுத்துகளின் வழி புகழ் எய்தினார். நகைச்சுவை புதினங்கள், துப்பறியும் புதினங்கள், வரலாற்றுப் புதினங்கள், பரபரப்பூட்டும் அரசியல் புதினங்கள் என பலவகைப்பட்ட புனைவுப் படைப்புகளை எழுதியுள்ளார். இவரது பல படைப்புகள் திரைப்படங்களாக எடுக்கப்பட்டுள்ளன. அரசியலிலும் தீவிர ஈடுபாடு கொண்ட லோசா 1990ம் ஆண்டு பெரு நாட்டு அதிபர் தேர்தலில் போட்டியிட்டு தோல்வியடைந்தார். 1993ம் ஆண்டு எசுப்பானியா நாட்டுக் குடியுரிமையைப் பெற்ற இவர் தற்போது இலண்டன் (ஐக்கிய இராச்சியம்) நகரில் வசித்து வருகிறார்.  

## இறப்பு
வர்காஸ் லோசா ஏப்ரல் 13, 2025 அன்று லிமாவில் தனது 89 வயதில் இறந்தார், இவரது குடும்பத்தினரால் சூழப்பட்டு "அமைதியுடன்" இருந்தார் என்று அவரது மகன் அல்வாரோ வர்காஸ் லோசா தனது X கணக்கில் கூறியுள்ளார். இவரது உடல் ஒரு தனிப்பட்ட இறுதிச் சடங்கு விழாவிற்குப் பிறகு தகனம் செய்யப்படும் என்றும் அறிவிக்கப்பட்டது.
# அரேக்கிப்பா



**அரேக்கிப்பா** (*Arequipa*, ) என்பது அதே பெயரையுடைய அரேக்கிப்பா மாநிலத்தின் தலைநகரம். இது பெரு நாட்டின் தெற்கே 904,931 மக்கள் வாழும் நகரம். மக்கள் தொகையளவில் பெரு நாட்டிலேயே இரண்டாவது பெரிய நகரம். அரேக்கிப்பா நகரம் ஆண்டீய மலைத்தொடரில், கடல் மட்டத்தில் இருந்து 2,380 மீட்டர் (7,800 அடிகள்) உயரத்தில், பனி உறைந்த உச்சியைக் கொண்ட எல் மிசிட்டி (El Misti) எரிமலை அருகே காட்சிதரும் இடத்தில் அமைந்துள்ளது.  

அரேக்கிப்பாவில் சில்யார் (sillar) என்றழைக்கப்படும் வெண்னிற எரிமலைக் கற்களைக் கொண்டு எசுப்பானியரின் காலனித்துவம் ஆட்சியில் கட்டப்பட்ட கட்டடங்கள் நிறைய உள்ளன. இந்த வெண்ணிற கற்களால் ஆன கட்டங்களால், இந்த நகரத்திற்கு *வெண்ணிற நகரம்* (La Ciudad Blanca, லா சியுதாது பிளான்கா) என்னும் செல்லப்பெயர் உண்டு. இந்த இந்த நகரத்தில் ஐபீரிய மக்களோடு கலந்த வெள்ளை நிற கிரியோல் மக்கள் அதிகமாக இந்த இடத்தில் வாழ்ந்ததால், காலனித்துவ நாட்களிலேயே இச் செல்லப்பெயர் பெற்றாதாகவும் கருத்துகள் உள்ளன. அரேக்கிப்பாவின் வரலாற்றுப் புகழ் மிக்க அழகிய கட்டடங்கள் உள்ள நகர நடுவகம் யுனெசுக்கோ (UNESCO)-வின் உலக மரபு இடமாக (World Heritage Site) 2000 ஆம் ஆண்டு அறிவிக்கப்பட்டது.  

## மேற்கோள்களும் அடிக்குறிப்புகளும்
# கிகோன்



**கிகோன்** (*Gijón*) என்பது எசுப்பானியாவில் உள்ள ஆதூரியா பகுதியில் உள்ள ஒரு நகராட்சியும் அதன் தலைநகரமும் ஆகும். ஐரோப்பிய மத்திய கால குறிப்புகள் இதனை கிகியா என்று குறிப்பிடுகின்றன. இது ஒரு முக்கியமிக்க ரோமானிய நகரமாக இருந்தது. ஆனால் ரோமானியர்கள் வருவதற்கு முன்பே இங்கு மக்கள் வாழ்ந்து வந்தனர். இன்று இதன் பரப்பளவு 181.6 சதுர கி.மீ. ஆகும். இங்கு தற்போது ஏறத்தாழ 275,699 மக்கள் வசிக்கின்றனர்.
# ஆதூரியா



**ஆதூரியா** என்பது எசுப்பானிய இராச்சியத்தின் ஒரு ஆட்சி பிரிவு ஆகும். இது எசுப்பானிய இராச்சியத்தில் சேர்க்கப்படுவதற்கு முன்பு ஐரோப்பிய மத்திய காலத்தில் ஆதூரியா இராச்சியாமாக இருந்தது. இதன் தலைநகரம் ஒவியேதோ ஆகும். இதன் பரப்பளவு 10,604 சதுர கி.மீ. ஆகும். இதன் மக்கட்தொகை ஏறத்தாழ 1,076,896 ஆகும். இதன் ஆட்சிமொழிகள் எசுப்பானியம் மற்றும் ஆதூரியம் ஆகும்.
# ஒவியேதோ



**ஒவியேதோ** (*Oviedo*) என்பது எசுப்பானியாவில் உள்ள ஆதூரியாவின் தலைநகரம் ஆகும். இந்நகரம் கி.பி.761 இல் மாகிமோ மற்றும் புரோமேத்தானசு ஆகிய இரு துறவிகளால் தோற்றுவிக்கப்பட்டது என நம்பப்படுகிறது. இதன் பரப்பளவு 18.665 சதுர கி.மீ. ஆகும். இதன் மக்கட்தொகை ஏறத்தாழ 224,005 ஆகும்.
# ஆதூரிய மொழி



**ஆதூரியம்** (வியமாந்தம்: *Lenga asturian-a*) என்பது ரோமானிய மொழிக்குடும்பத்தை சேர்ந்த ஒரு மொழி ஆகும். இம்மொழி எசுப்பானிய இராச்சியத்தில் உள்ள ஆதூரியாவில் பேசப்பட்டு வருகிறது. இம்மொழியை ஏறத்தாழ ஒரு இலச்சத்து ஐம்பதாயிரம் முதல் நான்கு இலச்சத்து மக்களால் பேசப்படுகிறது. எசுப்பானியம் மட்டுமின்றி ஆதூரியமும் ஆதூரியாவில் ஆட்சி மொழியாக உள்ளது. இம்மொழியை எழுதுவதற்கு இலத்தீன் எழுத்துகளையே பயன்படுத்துகின்றனர்.
# சான்தான்தேர்


**சான்தான்தேர்** (எசுத்தோனியம்: *Santander*) என்பது எசுப்பனியாவில் உள்ள காந்தாபிரியா பகுதியின் தலைநகரம் ஆகும். இது ஒரு துறைமுக நகரம் ஆகும். இதன் பரப்பளவு 35 சதுர கி.மீ. ஆகும். இதன் மக்கட்தொகை ஏறத்தாழ 183,466 ஆகும். இது கடல்மட்டத்தில் இருந்து 15 மீ. உயரத்தில் உள்ளது. இந்நகரம் கி.பி. 26 இல் தோற்றுவிக்கப்பட்டது. எசுப்பானியத்தை தவிர இதற்கு வேறு ஆட்சிமொழிகள் ஏதும் கிடையாது.
# வாலேன்சியா


**வாலேன்சியா** என்பது எசுப்பானியாவில் உள்ள வாலேன்சியா மாகாணத்தின் தலைநகரம் ஆகும். இப்பகுதியிலேயே மக்கட்தொகை மிகுந்த நகரம் இதுவே. இது எசுப்பானியாவிலேயே மூன்றாவது அதிக மக்கட்தொகை கொண்ட நகரம் ஆகும். இதன் பரப்பளவு 134.65 சதுர கி.மீ. ஆகும். இதன் மக்கட்தொகை ஏறத்தாழ 814,208 ஆகும். இந்நகரம் கி.மு. 137இல் தோற்றுவிக்கப்பட்டது.  
## 2024 பெரு வெள்ளம்
29 அக்டோபர் 2024 அன்று பெய்த கன மழையால் வலென்சியா மாகாணம் மற்றும் அதற்கு அப்பால் உள்ள பகுதிகளில் கடந்த 50 ஆண்டுகளில் கண்டிராத பெரு வெள்ளத்தால் குறைந்தது 95 பேர் இறந்துவிட்டனர். மேலும் பலர் காணாமல் போய்விட்டனர்..
# சரகோசா


**சரகோசா** (*Zaragoza* , ; ) எசுப்பானியாவில் உள்ள ஒரு நகரம் ஆகும். இது இதே பெயருள்ள மாநிலத்தின் தலைநகரமாகவும் அரகொன் தன்னாட்சி சமூகத்தின் தலைநகரமாகவும் விளங்குகின்றது. இது எப்ரோ ஆற்றங்கரையில் அமைந்துள்ளது. அரகொன் மற்றும் எப்ரோ ஆற்று வடிநிலத்தின் மையத்தில் இந்த நகரம் அமைந்துள்ளது.  

செப்டம்பர் 1, 2010இல் சரகோசாவின் மக்கள்தொகை 701,090 ஆக இருந்தது. இதன் நிர்வாக எல்லைக்குள்ளான நிலப்பரப்பு 1,062.64 சதுர கி.மீ (410.29 சதுர மைல்கள்) ஆகும். எசுப்பானியாவின் நகராட்சிகளில் இது மக்கள்தொகையின்படி ஐந்தாவது இடத்தில் உள்ளது. ஐரோப்பிய ஒன்றியத்தில் நகர எல்லைகளுக்கான மக்கள்தொகைப்படியான வரிசையில் 32வதாக உள்ளது. பெருநகர் பகுதியின் மக்கள்தொகை 783,763 குடிகளாக 2006இல் மதிப்பிடப்பட்டது. அரகொன் மக்கள்தொகையில் 50 விழுக்காடு பேர் இந்த நகராட்சியில் வசிக்கின்றனர்.  

நகரம் கடல்மட்டத்திலிருந்து 199 மீட்டர்கள் (653 அடிகள்) உயரத்தில் உள்ளது. சரகோசா 2008ஆம் ஆண்டு கோடைக்காலத்தில் நீர் மேலாண்மை மற்றும் பேணத்தகு மேம்பாடு குறித்த உலகக் கண்காட்சியை *எக்ஸ்போ 2008* நடத்தியது. 2012ஆம் ஆண்டு ஐரோப்பிய பண்பாட்டுத் தலைநகரமாக தேர்ந்தெடுக்க நியமிக்கப்பட்டது.  

நாட்டுப்புறக் கதைகள், உள்ளூர் சமையல்முறை, தூண் அன்னை பசிலிக்கா, லா சியோ பெருங்கோவில், அல்யபேரியா அரண்மனை போன்ற கட்டிடங்களுக்காக அறியப்பட்டது. இந்தக் கட்டிடங்கள் அரகொன் முதெகர் கட்டிடப்பாணியின் அங்கமாக உள்ளன;இவை ஐக்கிய நாடுகள் கல்வி, அறிவியல், பண்பாட்டு நிறுவன உலகப் பாரம்பரியக் களமாக உள்ளன. எசுப்பானியாவில் முதன்மையாகக் கொண்டாடப்படும் திருவிழாக்களில் இங்கு கொண்டாடப்படும் *தூண் திருவிழா* (Fiestas del Pilar) ஒன்றாகும்.  

## தொடர்புள்ள பக்கங்கள்
- சரகோசா திறப்பு
# லியூ சியாபோ


**லியூ சியாபோ** (*Liu Xiaobo*, டிசம்பர் 28, 1955 - சூலை 13, 2017) என்பவர் ஒரு சீன எழுத்தாளர், அரசியல் விமரிசகர், மனித உரிமைச் செயற்பாட்டாளர் ஆவார். 2010ஆம் ஆண்டின் அமைதிக்கான நோபல் பரிசு பெற்றவர். இவர் சீனாவில் அரசியல் சீர்திருத்தம் வேண்டியும், கம்யூனிஸ்டுகளின் ஒரு-கட்சி ஆட்சி முறையையும் எதிர்த்துப் போராடி, உரிமைச் சாசனம் 08 எழுதியவர். 2009ம் ஆண்டு, அரசின் அதிகாரத்தைச் சீர்குலைக்க மற்றவர்களைத் தூண்டினார் என்று இவரைக் குற்றஞ்சாட்டி சீன அரசு பதினொரு ஆண்டுகள் சிறைத் தண்டனை வழங்கியது. கல்லீரல் புற்றுநோயால் பாதிக்கப்பட்ட இவரை 2017 சூன் 26 இல் சீன அரசு மருத்துவமனையில் சிகிச்சை பெற அனுமதித்தது. 2017 சூலை 13 அன்று இவர் மருத்துவமனையில் காலமானார்.  

## உரிமைச் சாசனம் 08
# யாளி



**யாளி** (*Yali*) என்பது தமிழ் கோயில்களில் காணப்படும் ஒரு தொன்ம உயிரினச் சிற்பமாகும். இதை வியாழம், என்றும் அழைக்கிறார்கள். இவற்றைப் பொதுவாக தமிழ் கோயில்களின் தூண்களில் காணலாம். தென்னிந்தியச் சிற்பங்களில் பரவலாகக் காணப்படும் யாளி இந்துத் தொன்மக்கதைகளில் வரும் சிங்கம் போன்ற ஓர் உயிரினமாகும். இது சிங்கத்தையும் யானையையும் விட மிகவும் வலிமையானது என நம்பப்படுகிறது. பொதுவாக யாளி யானையைத் தாக்குவது போன்று உள்ளதைச் சிற்பங்களில் காணலாம்.  

மதுரை மீனாட்சியம்மன் கோயிலிலும் வேறு சில முருகன் கோயில்களிலும் உற்சவர் சிலைகள் உலா வரும் பொழுது யாளி போன்று வடிவமைத்த வாகனங்களில் வருவது வழக்கம்.  

## சங்க இலக்கியங்களில் யாளி
இள நாகனார் பாடிய நற்றிணைப் பாடல் ஒன்று யாளி விலங்கினை *ஆளி* என்னும் சொல்லால் குறிப்பிடுகிறது. அது காட்டில் வாழும் விலங்கு என்றும், அது புலியைக் கொல்லும் என்றும், யானையை அது தன் நகங்களால் பற்றி இழுக்கும் என்றும் அதன் ஆற்றலை விளக்குகிறது.  

## யாளியின் வரலாறு
சிங்கமுகத்தில் யானையின் துதிக்கையை நினைவூட்டும் உறுப்புடன் காணப்படும் யாளி, இந்தியாவில் பொ.ஊ.மு. 25,000 ஆம் ஆண்டுக்குப் பின்னர் வழக்கத்துக்கு வந்தது. பொ.ஊ. 800களில் தமிழ்நாட்டின் கோயில் கட்டுமானம் செங்கற்களுக்குப் பதிலாக கருங்கற்களைப் பயன்படுத்தத் தொடங்கியது. முதன்முதலாக முதலாம் பராந்தக சோழன், ஆதித்த சோழன் காலத்தில் கோயில்களைக் கருங்கற்கள் கொண்டு கலைநயத்துடன் கட்டினார்கள். இதனைக் *கற்றளி* என்று வரலாற்றாளர்கள் குறிப்பிடுவார்கள். இதற்கு முன் மாமல்லபுரம், அஜந்தா, புத்தவிகாரங்கள் போன்ற இந்தியக் கோவில்களில் உள்ள சிற்பங்களில், இந்தச் சிற்பத்தினைப் பற்றிய குறிப்புகள் எதுவும் கிடைக்கவில்லை. இந்தியச் சிற்ப நூல்களிலும் இதைப் பற்றிக் குறிப்புகள் இல்லை.  

## யாளி வகைகள்

யாளிகள் பொதுவாக சிங்கத்தின் உடல் அமைப்பைக் கொண்டுள்ளன. அவற்றின் தலைகளோ வேறு ஒரு விலங்கின் சாயலில் வடிவமைக்கப்படுகின்றன. யானை, சிங்கம் (சிம்மம்), ஆடுகளின் (மகரம்) தலைகளையும், அரிதாக நாய், எலி போன்றவற்றின் தலைகளையும் யாளியிடம் காணலாம்.  

பொதுவாக யாளியின் முக்கிய வகைகள்  
- சிம்ம யாளி
- மகர யாளி
- யானை யாளி

**சுருள்யாளி** என்பது ஒரு சிற்ப அலங்காரக் குறியீடு ஆகும். தென்னிந்திய இந்து கோவில்களின் கைப்பிடிசுவரில் இந்த அமைப்பு செதுக்கப்பட்டு இருக்கும். தலை திரும்பிய யாளி உருவத்தின் வாய்ப்புறத்திலிருந்து வளைவளைவாக செல்லும் கல் அலங்கார வளைவுகளை கொண்டிருக்கும் யாளி உருவை சுருள்யாளி என்பர். குறிப்பாக கல்மண்டபப் படிகளின் சுவர்களில் இவற்றைக் காணலாம்.  

## ஆதாரங்கள்
# க. த. திருநாவுக்கரசு



**க. த. திருநாவுக்கரசு** (1931- 1989) தமிழ்ப் பேராசிரியர், தமிழ் எழுத்தாளர், அறிஞர், விமர்சகர், மொழிபெயர்ப்பாளர். இவர் வரலாறு, கல்வெட்டு, மொழியியல், சமூகவியல், மானிடவியல், தத்துவம் போன்ற பல்வேறு துறைகளில் புலமை பெற்றவர். சென்னை பச்சையப்பன் கல்லூரியில் படித்தவர். முனைவர் மு. வரதராசனின் படைப்பிலக்கியங்களை ஆய்வுசெய்து முனைவர் பட்டம் பெற்றவர். இவருக்கு சாகித்ய அகாடமி நிறுவனம் 'திருக்குறள் மணி' என்னும் பட்டம் வழங்கிப் பாராட்டியது. பின்னர் உலகத் தமிழாராய்ச்சி நிறுவனத்தில் பேராசிரியராகப் பணி புரிந்தார். 1974-இல் இவர் எழுதிய திருக்குறள் நீதி இலக்கியம் என்ற இலக்கிய விமர்சன புத்தகத்திற்கு சாகித்திய அகாதமி விருது வழங்கப்பட்டது.  

## எழுதியுள்ள நூல்கள்
(முழுமையானதல்ல)  
### ஆங்கிலம்
1. Studies in Tamil and Greek Literature
1. Chieftains of the Sangam age
1. A Critical study of Dr. Mu. Va's works

### தமிழ்
1. சிந்துவெளி தரும் ஒளி (1959)
1. வாழ்வும் வரலாறும் (1960)
1. தமிழர் நாகரிக வரலாறு - விடிவெள்ளி (1962)
1. தம்மபதம், (1971), பாரி நிலையம், சென்னை.
1. முதலாம் ராசராச சோழன் (1975) தமிழ்நாட்டுப் பாடநூல் நிறுவனம், சென்னை
1. வரலாற்று வஞ்சி (1976)
1. திருக்குறள் நீதி இலக்கியம் (1977), சென்னை பல்கலைக்கழகம், சென்னை.
1. அறிஞர் அறவாழி (1978) மணியகம், சென்னை
1. இலங்கையில் தமிழ்ப்பண்பாடு (1979)
1. பர்மாவில் தமிழ்ப்பண்பாடு (1982)
1. தாய்லாந்தில் தமிழ்ப்பண்பாடு (1982)
1. தமிழ் நிலவு
1. திருக்குறளும் இந்திய அறநூல்களும்,
1. சான்றோர் கண்ட திருவள்ளுவர்
1. அடிமை விலங்கு
1. பழந்தமிழ் மொழியியல்
1. வாழ்வும் இலக்கியமும்
1. சிந்துவெளி எழுத்து வடிவங்கள் (1982)
1. திருக்குறள் கற்பனைத் திறனும் நாடக நலனும், (1982) சென்னை பல்கலைக்கழகம், சென்னை.
1. தென்கிழக்கு ஆசிய நாடுகளில் தமிழ்ப் பண்பாடு, (1987) , உலகத் தமிழாராய்ச்சி நிறுவனம், சென்னை.
1. திருக்குறள் நூலடைவு, தமிழுறவு வெளியீடு, சென்னை
1. தொல்காப்பிய நூலடைவு, தமிழுறவு வெளியீடு, சென்னை
1. தமிழ்ப்பண்பாடு, (2009) உலகத் தமிழாராய்ச்சி நிறுவனம், சென்னை.
1. ஒளி விளக்கு
1. மானிடவியல் சொல்லகராதி, (1972), திருநெல்வேலி தென்னிந்தியா சைவசித்தாந்த நூற்பதிப்புக் கழகம், சென்னை.

### மொழிபெயர்ப்பு
1. ராஜாராம் மோகன் ராய் : இந்திய இலக்கிய சிற்பிகள் வரிசை, சாகித்ய அகாதெமி
1. ஜீவானந்த தாஸ் : இந்திய இலக்கிய சிற்பிகள் வரிசை, சாகித்ய அகாதெமி
1. லட்சுமிநாத பெஸ்பருவா : இந்திய இலக்கிய சிற்பிகள் வரிசை, சாகித்ய அகாதெமி

## பதிப்பித்தவை
1. திறனாய்வு அணுகுமுறைகள், (1989) (கு. பகவதி இணைப்பதிப்பாசிரியர்), உலகத் தமிழாராய்ச்சி நிறுவனம், சென்னை.

## நாட்டுடமையாக்கம்
2024 நவம்பரில் க. த. திருநாவுக்கரசின் படைப்புகளை தமிழ்நாடு அரசு நாட்டுடமை ஆக்கியது. இவரது மரபுரிமையாளர்களுக்கு பரிவுத் தொகையாக ரூ 10 இலட்சம் வழங்கியது.
# சமூகவலை பக்கக்குறிப்பு

**சமூகவலை பக்கக்குறிப்பு (Social Bookmarking)** என்பது, வலைத்தளங்களின் பக்கத்தை சேமிக்க அல்லது மற்றவருடன் பகிர்ந்துக் கொள்ள செய்யப்படும் இணையப் பயன்பாட்டு முறையாகும். இவை பொதுவாக ஒரு இணையப்பக்கத்தின் முகவரி, அதைப்பற்றிய சிறுகுறிப்பு, அதன் வகைப்பிரிவு ஆகிய தகவல்களைக் கொண்டதாக இருக்கும். இதன் மூலம் ஒருவர் தனக்குப் பிடித்த இணையப் பக்கங்களை மற்றவருடன் பகிர்ந்துக் கொள்ளமுடிகிறது, மற்றவரின் பகிர்வை இவரும் பயன்படுத்தமுடிகிறது.  

சில பக்கக்குறிப்பு சேவை வழங்கும் இணையதளங்கள் தானாக திரட்டிக் கொள்பவைகளாகவும், பயனர் சமர்பிக்கும்படியாகவும் இருக்கும் மேலும் சில தளங்களில் ஓட்டு முறை மூலம் பிரபலாமான பக்கக்குறிப்புகள் தரவரிசைப்படுத்தப்படும்.
# உரிமைச் சாசனம் 08

**உரிமைச் சாசனம் 08** என்பது 350 மேற்பட்ட சீன புலைமையாளர்களால் முதலில் கையெழுதிடப்பட்ட உரிமைப் பிரகடனச் சாசனம் ஆகும். இது சீனாவில் சர்வதிகாரம் முடிக்கப்பட்டு, மக்களாட்சி வர வேண்டும் என்றும், மனித உரிமைகள் மதிக்கப்பட வேண்டும் என்றும் வேண்டுகிறது. இந்த ஆவணத்தை எழுதியதற்கான லியூ சியாபோ அவர்களுக்கு 11 ஆண்டுகள் சிறைத் தண்டனையை சீன அரசு விதித்தது. இவருக்கு 2010 அமைதிக்கான நோபல் பரிசு வழங்கப்பட்டது.  

## கோரிக்கைகள்
- அரசமைப்புச் சட்டத் திருத்தம்
- அதிகாரங்களைப் பிரித்துவைத்தல்
- சட்டமியற்றும் மக்களாட்சி
- சுதந்திரமான நீதித்துறை
- பொதுக் கட்டுப்பாட்டுக்குள் அரச சேவகர்கள்
- மனித உரிமைகள் உறுதிப்பாடுகள்
- தேர்தல் முறையில் அரச சேவகர்களைத் தேர்தெடுத்தல்
- ஊர், நகர சமத்துவம்
- சேர்துகொள்வதற்கான உரிமை
- கூடல் சுதந்திரம்
- கருத்து வெளிப்பாட்டுச் சுதந்திரம்
- சமயச் சுதந்திரம்
- பொதுக் கல்வி
- சொத்துரிமை
- நிதி, வரி சீர்திருத்தம்
- சமூகப் பாதுகாப்பு/Social security.
- சூழல் பாடுகாப்பு
- கூட்டாட்சிக் குடியரசு
- Truth in reconciliation
# இருபிளவுப் பரிசோதனை

**இருபிளவுப் பரிசோதனை** அல்லது யங் பரிசோதனை என்பது 1801 ம் ஆண்டு யங் அவர்கள் செய்த, ஒளியின் இயல்புகள் தொடர்பாக முக்கிய முடிவுகளை சுட்டிய பரிசோதனை ஆகும். இந்த பரிசோதனையில் அணுத் துகள்கள் அல்லது ஓரியல் அலைகள் இரு சிறு பிளவுகளுக்கிடையில் செலுத்தப்படும் போது, எதிரில் உள்ளத் திரையில் அலைகளின் குறிக்கீட்டைக் காண முடிகிறது.  

1801 ஆம் ஆண்டில், குறுக்கீடு எனப்படும் அலை இயல்பு, ஒளிக்கும் பொருந்தும் என்று யங் நிரூபித்துக் காட்டினார். இந்தக் குருக்கீடியல்பை, நாம் அன்றாட வாழ்வில், நீரலைகளில் எளிதில் காண முடிகிறது. நீர் நிரம்பிய குளத்திலோ, தொட்டியிலோ, ஒரு கல்லை வீசி எறிந்தால், அவ்விடத்தை மையாமாகக் கொண்டு, பல வட்ட அலைகள் ஒன்றன் பின் ஒன்றாகத் தோன்றி விரிவடைந்து, கரை வரைச் சென்று மோதி முடியும் (கீழே காண்பித்திருப்பது போல்)  

<நீர்த்துளி படம்>  

உற்றுப் பார்த்தல் இவ்வட்ட அலைகள், நீர்ப் பரப்பின் சம அளவினின்று, மேலெழும்பியும்-கீழ்தாழ்ந்தும் பரவிக் கொண்டிருக்கும். மேலெழும்பிய பகுதியின் அதிக பட்ச உயரம் அலைமுடி எனவும், கீழ்த்தாழ்ந்த பகுதியின் குறைந்த பட்ச ஆழம் அலையடி எனவும் அழைக்கப் படுகின்றன.  

<மேலெழும்பியும்-கீழ்தாழ்ந்தும் படம்>  

மேலும், ஒரே நேரத்தில் இரண்டு கற்களை அருகாமையில் எறிந்தால், முதற்கல்-மைய வட்ட அலைகளும், இரண்டாம் கல்-மைய வட்ட அலைகளும் மோதி நின்றோ, ஓடிந்தோ விடாமல் ஒன்றன் மீது ஒன்றாகப் பரவும்.  

<இரண்டு கல் படம்>  

கூர்ந்து கவனிக்கையில், முதற்கல்லின் தோன்றிய அலைமுடியும், இரண்டாம் கல்லின் தோன்றிய அலைமுடியும் சந்திக்கையில், அவை கூடி, மொத்த அலைமுடி இரு மடங்காக உயரும். அதே போல், அலையடிகள் சந்திக்கையில், மொத்த அலையடி இருமடங்காகத் தாழும். ஆனால், ஒரு அலைமுடியும், அலையடியும் சந்திக்கையில், அவை ஒன்றோடொன்று கழிந்து, நீர்ப் பரப்பின் சம அளவிற்கு வந்து விடும். இப்படிப்பட்ட அலைகளின்  

கூடுதல்-ஆழிதல் நிகழ்வையே குறுக்கீடு என அழைக்கிறோம்.  

<அலைமுடி அலையியாடி கூடுதல் படம்>  

இரண்டு கரகளிக் கொண்டு நாம் உருவாக்கிய குருக்க்கிட்டுப் படிவத்தை, ஒரு கல்லையும், இரு கீற்றுக்களையும் கொண்டும் உருவாக்கலாம்.  

குவாண்டம் இயற்பியலில் இந்தப் பரிசோதனை ஒளியின் பிரிக்கமுடியாத அலை துகள் இயலைக் காட்டுகிறது.
# முற்றுப்புள்ளி

நிறுத்தற்குறிகளில் **முற்றுப்புள்ளி** *(Full stop)* என்பது ஒரு வாக்கியத்தின் முடிவில் இடம் பெறுவதாகும். இது கோட்டின் மீது எழுதப்படுவதால் இதை கிளிப் என்றும் கூறுகிறார்கள். இது கோட்டின் மேல் பகுதியில் வைக்கப்படும் புள்ளியான நடுப்புள்ளியிலிருந்து வேறுபடுகிறது.  

முற்றுப்புள்ளி வேறு பல இடங்களிலும் பயன்படுத்தப்படுகிறது. பெயர்களுக்கு முன்பு போடப்படும் முதலெழுத்துகளுக்குப் பின்பும் சில நேரங்களில் சுருக்கங்களுக்கு நடுவிலும் பயன்படுத்தப்படுகிறது. கணிதத்திலும் இதன் பங்கு குறிப்பிடத் தகுந்தது. அங்கே இப்புள்ளியை தசம எண்களைக் குறிப்பிட உதவுகிறது.
# ரெ. சண்முகம்

**ரெ. சண்முகம்** (டிசம்பர் 14, 1934 - அக்டோபர் 8, 2010) மலேசியாவின் முன்னணிக் கலைஞரும் கவிஞரும் ஆவார். பாடலாசிரியர், கதாசிரியர், இசையமைப்பாளர், நடிகர், பாடகர், எழுத்தாளர், வானொலி நாடக ஆசிரியர், நடிகர்,என்ற பல்வேறு துறைகளில் மிக சிறந்து விளங்கினார். மாடலன், தமிழடியான் என்ற புனைபெயர்களும் இவருக்கு உண்டு. மலேசிய வானொலி அறிவிப்பாளராகவும் இவர் பணியாற்றியுள்ளார்.  

## வாழ்க்கைக் குறிப்பு
1920ல் மலேயாவுக்கு வந்த இவரது தகப்பனார் திருச்சியைச் சேர்த்தவர். தாயார் மலேயாவில் பிறந்தவர். 1934-ஆம் ஆண்டு டிசம்பர் 14-ஆம் தேதி கூலிமில் பிறந்த சண்முகம் தனது தொடக்க கால வாழ்க்கையை இசைத்துறையில் கழித்தார். தமிழ்ப்பள்ளியில் 4-ஆம் வகுப்பு வரை மட்டுமே கல்வி பயின்ற போதும் யாப்பு இலக்கணப் பிழையின்றி கவிதைகள் படைத்தார். இவர் மலேசிய எழுத்தாளர் ரெ. கார்த்திகேசுவின் அண்ணன் ஆவார். ரெ. சண்முகத்திற்கு சந்திரா என்ற மனைவியும் மலர்விழி, தர்மவதி என்று இரு மகள்களும் ரவி என்ற மகனும் உள்ளனர்.  

## எழுதிய நூல்கள்
- ரெ.ச.இசைப்பாடல்கள்
- பிரார்த்தனை (கவிதை)
- நல்லதே செய்வோம் (கட்டுரை)
- இந்த மேடையில் சில நாடகங்கள் (சுய சரிதை)
- ரெ. சண்முகம் கதைகள் (2004)

## விருதுகள்
மலேசிய அரசு விருதுகள் உட்படப் பல விருதுகள் இவர் பெற்றுள்ளார். மலேசியத் தமிழ் இசைக்கலையில் இவராற்றிய பணிகளுக்காக ‘செவ்விசைச் சித்தர்’ எனும் விருதும் வழங்கப்பட்டுள்ளது.
# கொலை

**கொலை** *( Murder )* என்பது ஒரு மனிதரை இன்னொரு மனிதர் கொல்வது அல்லது மரணம் அடையச் செய்வதாகும். பொதுவான சூழ்நிலைகளில் கொலை ஒரு குற்றச்செயலாகவே கருதப்படுகிறது. ஆனால் போர், எதிர்ப்புப் போராட்டம் போன்ற சூழ்நிலைகளில் கொலை தொடர்பான ஒரு தெளிவான அற நிலைப்பாடு கடினமானது.  

மனிதக் கொலை பல வகைகளாகப் பிரிக்கப்பட்டுள்ளது:  
- கொலை (Murder): இது மிகவும் கடுமையான குற்றமாகும். இதில், கொலை செய்யும் எண்ணம் உள்ளது.
- முதல் நிலை கொலை (First-degree murder): இது முன்கூட்டியே திட்டமிட்டுச் செய்யப்படும் கொலை.
- இரண்டாம் நிலை கொலை (Second-degree murder): இது திடீரென ஏற்படும் கோபத்தில் அல்லது உணர்ச்சிவசப்பட்டுச் செய்யப்படும் கொலை.
- தற்செயலான கொலை (Manslaughter): இதில் கொல்லும் நோக்கம் இல்லை. இது ஒரு விபத்து அல்லது கவனக்குறைவினால் ஏற்படலாம்.

## வடிவம்
கொலைகள் பல வடிவங்களில் நடக்கின்றன, அவற்றுள் ஒன்று பஞ்சாப் மாநிலம் அமிர்தசரஸ் நகரில் சம்பளம் கேட்ட பீகார் தொழிலாளி ராம்சிங் என்பவர் அடித்தே கொலை செய்யப்பட்டார்.  

## மேலும் பார்க்க
- குற்றம்
# சு. சமுத்திரம்


**சு. சமுத்திரம்** (*Su. Samuthiram*, 1941 – ஏப்ரல் 1, 2003) ஒரு தமிழ் எழுத்தாளர். வேரில் பழுத்த பலா என்ற புதினத்துக்காக சாகித்திய அகாதமி விருது பெற்றவர்.  

## வாழ்க்கைக் குறிப்பு
சு.சமுத்திரம் தென்காசி மாவட்டம் தென்காசி வட்டம் திப்பணம்பட்டி கிராமத்தில் பிறந்தவர். அவர் அகில இந்திய வானொலியிலும் தூர்தர்ஷனினிலும் வேலை பார்த்தவர். அவர் 14 புதினங்கள், 4 குறுநாவல்கள், 2 கட்டுரைத் தொகுப்புகள், ஒரு நாடகம், 300க்கும் மேற்பட்ட சிறுகதைகள் எழுதியுள்ளார். அவரது சிறுகதைகள் 22 தொகுப்புகளாகப் பிரசுரிக்கப்பட்டுள்ளன அவரது பல படைப்புகள் தெலுங்கு, மலையாளம் மற்றும் ஹிந்தி மொழிகளில் மொழிபெயர்க்கப்பட்டுள்ளன. அவர் ஒரு சோஷியலிசவாதி. அவரது படைப்புகளில் சோஷியலிசக் கருத்துக்கள் பரவியிருந்தது. அடிமட்டத்து மக்களின் வாழ்க்கையும் அவர்கள் பட்ட துன்பங்களும் அவரது படைப்புகளின் முக்கியக்களமாக அமைந்தன. 1990ல் அவரது புதினம் *வேரில் பழுத்த பலா* சாகித்திய அகாதமி விருது பெற்றது. 2003ல் சென்னையில் அவர் ஒரு விபத்தில் காலமானார்.  

தமிழ்நாட்டு அரசாங்கம் 2000ஆம் ஆண்டில் அமைத்த தமிழிலக்கிய சங்கப்பலகையின் குறள்பீடம் என்ற அமைப்பின் பொதுக்குழு உறுப்பினராகப் பொறுப்புவகித்தார். 2001ஆம் ஆண்டு மே மாதம் அப்பதவியைத் துறந்தார்.  

## விருதுகள்
- சாகித்திய அகாதமி விருது -1990.
- தமிழ் அன்னை பரிசு - தஞ்சாவூர் தமிழ் பல்கலைக்கழகத்திடமிருந்து.
- இலக்கியச் சிந்தனை - சிறுகதைப் பரிசு.
- கலைஞர் விருது - முரசொலி அறக்கட்டளையிடமிருந்து. (மறைவுக்குப்பின்)

## எழுதிய புத்தகங்கள்
(முழுமையானதல்ல)  
1. அவளுக்காக (ராணிமுத்து)
1. இல்லந்தோறும் இதயங்கள்
1. ஊருக்குள் ஒரு புரட்சி
1. என் பார்வையில் கலைஞர்
1. ஒத்தைவீடு
1. ஒரு கோட்டுக்கு வெளியே
1. கடித உறவுகள்
1. சத்திய ஆவேசம்
1. சத்தியத்துக்குக் கட்டுப்பட்டால்
1. சாமியாடிகள்
1. சோற்றுப்பட்டாளம்
1. தராசு
1. தாய்மைக்கு வறட்சி இல்லை
1. பூ நாகம்
1. மண்சுமை
1. மூட்டம்
1. வட்டத்தை மீறி
1. வளர்ப்பு மகள்
1. வெளிச்சத்தை நோக்கி
1. வாடா மல்லி
1. வேரில் பழுத்த பலா (சாகித்திய அகாதமி விருது பெற்றது)
# இலக்குமி



**இலக்குமி** (*Lakshmi*) அல்லது **திருமகள்** அல்லது **அலைமகள்** *அல்லது* **மலர்மகள்** என்பவர் இந்து சமயத்தில் வணங்கப்படும் பெண் கடவுளாவார். இவர் செல்வத்தை வழங்கும் கடவுளாகவும் விட்டுணுவின் துணைவியாகவும் சித்தரிக்கப்படுகிறார். விஷ்ணுவின் அவதாரங்களின் துணையாக இவரும் சீதை, உருக்மணி, பத்மாவதி போன்று அவதாரம் எடுப்பதாக கூறுவதுண்டு.  

## தோற்றம் மற்றும் புராணம்
அமுதம் வேண்டி தேவர்களும், அசுரர்களும் பாற்கடலைக் கடைந்த தருணத்தில் அதிலிருந்து எண்ணற்ற பொருள்களும், இறைகளும் வெளிவந்தன. அதில் ஒன்றாக லட்சுமி தேவியும் தோன்றினார்.  

## பெயர்கள்
*லட்சுமி* என்ற சொல்லுக்கு லட்சணம் பொருந்தியவள் என்று பொருள்.  

### வேறு பெயர்கள்
- *பத்மா*: தாமரையில் வசிப்பவள்
- *கமலா*: தாமரையில் வசிப்பவள்
- *பத்மப்பிரியா*: தாமரையை விரும்புகின்றவள்
- *பத்மசுந்தரி*: தாமரையைப் போல அழகானவள்
- விஷ்ணுப்பிரியா: திருமாளை விரும்புகின்றவள்

திருமகள், அலைமகள், ஐஸ்வர்யா, வைஷ்ணவி, நாராயணி, பார்கவி, ஜலஜா, மாதவி, சுஜாதா, ஸ்ரேயா எனப் பல்வேறுப் பெயர்களில் அழைக்கப்படுகிறார்.  

## படிமவியல்

## லட்சுமி வடிவங்கள்
லட்சுமியின் வடிவங்களாக அஷ்ட லட்சுமி எனும் எட்டு வடிவங்களும், 16 வடிவங்களும் சமய நூல்களில் குறிப்பிடப்பட்டுள்ளன.  

### அஷ்ட லட்சுமிகள்

செல்வத்தின் அதிபதியாக வணங்கப்படும் லட்சுமியின் வடிவமானது ஆதிலட்சுமி, தான்ய லட்சுமி, தைரிய லட்சுமி, கஜ லட்சுமி, சந்தான லட்சுமி, விஜயலட்சுமி, வித்யா லட்சுமி, தன லட்சுமி என எட்டு வடிவங்களாக காணப்படுகிறது.  

### 16 வடிவங்கள்
தனலட்சுமி, வித்யாலட்சுமி, தான்யலட்சுமி, வரலட்சுமி, சவுபாக்யலட்சுமி, சந்தானலட்சுமி, காருண்யலட்சுமி, மகாலட்சுமி, சக்திலட்சுமி, சாந்திலட்சுமி, சாயாலட்சுமி, த்ருஷ்ணாலட்சுமி, சாந்தலட்சுமி, கிருத்திலட்சுமி, விஜயலட்சுமி, ஆரோக்கிய லட்சுமி என லட்சுமிகள் 16 வகை வடிவங்களாக காணப்படுகிறது.  

16 வடிவங்கள்கான முதல் திருக்கோயில் ஸ்ரீ ஸ்ரீ அதிர்ஷ்டலட்சுமி திருகோவில் சேலம் மாவட்டம், எடப்பாடி வட்டம், எட்டிக்குட்டைமேடில் அமைந்துள்ளது. நீங்கள் பிறந்த திதியில் லட்சுமியை வழிபாடு செய்தால் அதிர்ஷ்டம் கிடைக்கும். (திதி வழிபாடு சிறப்புகள்)  

1. ஆதி மகாலட்சுமி — பிரதமை திதி  

2. தனலட்சுமி — துவிதியை திதி  

3. வீரலட்சுமி — திருதியை திதி  

4. கஜலட்சுமி — சதுர்த்தி திதி  

5. சந்தானலட்சுமி — பஞ்சமி திதி  

6. தான்யலட்சுமி — சஷ்டி திதி  

7. விஜயலட்சுமி — சப்தமி திதி  

8. வித்யாலட்சுமி — அஷ்டமி திதி  

9. சௌபாக்கியலட்சுமி — நவமி திதி  

10. அமீர்தலட்சுமி — தசமி திதி  

11. கீர்த்திலட்சுமி — ஏகாதசி திதி  

12. சக்திலட்சுமி — துவாதசி திதி  

13. ஆரோக்கியலட்சுமி — திரயோதசி திதி  

14. ஞானலட்சுமி — சதுர்தசி திதி  

15. சாம்ராஜ்யலட்சுமி — பௌர்ணமி திதி  

16. காருண்யலட்சுமி — அமாவாசை திதி  

## லட்சுமி விழாக்கள்
- வரலட்சுமி நோன்பு
- நவராத்திரி

## மந்திரங்கள்
- ஸ்ரீசூக்தம்
- அஷ்டலட்சுமி தோத்திரம்
- லலிதா சகஸ்ரநாமம்

## கோயில்கள்
- பெசன்ட் நகர் அஷ்டலட்சுமி கோயில், சென்னை
- பத்மாவதி தாயார் கோயில், திருச்சானூர்
- மருதாதூர் ஸ்ரீமகாலட்சுமி கோயில் (திருவனந்தபுரம்)
- மகாலட்சுமி கோயில்
- மோகினிராஜ் லட்சுமி கோயில்
- அஷ்டலட்சுமி கோயில், ஐதராபாத்து
- மகாலட்சுமி கோயில், கோலாப்பூர்
- மகாலட்சுமி கோயில், மும்பை
- ஸ்ரீ மகாலட்சுமி கோயில் பெங்களூரு அருகே
- மகாலட்சுமி கோயில், பிரேசில்
- ஸ்ரீ மகாலட்சுமி கோயில், ஈச்சனேரி, கோயம்புத்தூர்
- மகாலட்சுமி கோயில், ஜான்சி
- ஸ்ரீ ஸ்ரீ அதிர்ஷ்டலட்சுமி திருகோவில், எட்டிகுட்டைமேடு, சேலம்

## இவற்றையும் காண்க
- அஷ்ட லட்சுமி
- எண்ணெய் விளக்கு
- தேவி
- லட்சுமிநாராயணன்

## ஆதாரங்கள்
# விக்கிப்பீடியா:உங்களுக்குத் தெரியுமா/அக்டோபர் 14, 2010


- 1750 ஆம் ஆண்டில் திருவிதாங்கூர் அரசர் **மார்த்தாண்ட வர்மர்** (படம்) தனது அரசு முழுவதையும் திருவனந்தபுரம் பத்மநாபசாமி கோயிலுக்குத் தானமாக எழுதி வைத்து விட்டார்.
- விமானத்திலிருந்து பார்க்கும் பயணிக்கு வானவில் வட்ட வடிவமாகத் தெரியும்.
- பகலொளி சேமிப்பு நேரம் என்பது பரவலாக பயன்பாட்டில் இருக்கும் சீர் நேரத்தை கோடை மாதங்களில் ஒரு மணி நேரம் முன்னோக்கி நகர்த்தும் முறையாகும்.
- காற்றிசைக் கருவியான நாதசுவரம் ஆச்சாமரம் என்னும் மரத்தால் செய்யப்படுகின்றது.
- தும்பிக்கை காயம்பட்டாலோ, துண்டிக்கப்பட்டாலோ யானையால் உயிர்வாழ இயலாது.
- உலகிலேயே மிகவும் மெல்லிய பொருளான கிராபீன், உலகிலேயே மிகவும் உறுதியான பொருளும் கூட! எஃகை விட இது 100 மடங்கு உறுதியானது.
- கணிதத்தில், ஒரு பல்கோண எண் என்பது, ஒழுங்கான பல்கோண வடிவில் ஒழுங்குபடுத்தக்கூடிய ஒரு எண்ணாகும்.
# மீ. ப. சோமு


**மீ. ப. சோமசுந்தரம்** (*Mi. Pa. Somasundaram*; 17 சூன் 1921 – 15 சனவரி 1999) ஒரு தமிழ் எழுத்தாளர். **மீ. ப. சோமு** என்பது இவரது புனைபெயர். இவர் பத்திரிக்கை, கவிதை, புதினம், சிறுகதை, கட்டுரை, இசை போன்ற பல துறைகளிலும் சிறந்து விளங்கியவர். 1962ல் தமிழுக்கான சாகித்திய அகாதமி விருது பெற்றவர். அகில இந்திய வானொலியில் பணியாற்றியவர்.  

## வாழ்க்கைக் குறிப்பு
சோமு திருநெல்வேலி மாவட்டத்திலுள்ள மீனாட்சிபுரம் கிராமத்தில் பிறந்தவர். கோவில் தேவார ஓதுவார்கள் மரபில் தோன்றியவர்.  

## விருதுகளும் பட்டங்களும்
- சாகித்திய அகாதமி விருது - பயணக்கட்டுரை: *அக்கரைச்சீமையில் ஆறுமாதங்கள்*.
- தமிழக அரசு விருது - கவிதைத் தொகுப்பு: *இளவேனில்*.
- இசைப்பேரறிஞர் விருது, 1980. வழங்கியது: தமிழ் இசைச் சங்கம், சென்னை.
- பல்கலை வித்தகர், தருமை ஆதீனம்
- முத்தமிழ்ச் செல்வர், யாழ்ப்பாணம் ஆதீனம்

## எழுதிய நூல்கள்
(முழுமையானதல்ல)  
### கவிதைகள்
- இளவேனில்
- குடிகாட்டு வேழமுகன் வெண்பா மாலை

### சிறுகதைகள்
- கேளாத கானம்
- உதய குமாரி
- ஐம்பொன்மெட்டி
- மஞ்சள் ரோஜா
- மனை மங்களம்
- கல்லறை மோகினி
- திருப்புகழ் சாமியார்

### புதினங்கள்
- ரவிச்சந்திரிகா
- கடல் கண்ட கனவு
- நந்தவனம்
- வெண்ணிலவுப் பெண்ணரசி
- எந்தையும் தாயும்

### கட்டுரைகள்
- கார்த்திகேயனி
- ஐந்தருவி
- பிள்ளையார் சாட்சி
- நீங்காத நினைவுகள்
- சித்தர் இலக்கியம் ( 3 பகுதிகள் )
- நமது செல்வம்
- அக்கரைச் சீமையில் ஆறு மாதங்கள்

## சிறுகதைத் தொகுப்புகள்
- புதுமைப்பித்தன் சிறுகதைகள் (நூல்)
# உயர்செறிவு கொழுப்புப்புரதம்

**உயர்செறிவு கொழுப்புப் புரதம்** அல்லது **உயரடர்த்தி கொழுமியப்புரதம்** *(**High-density lipoprotein** (**HDL**))* முக்கியமான ஐந்து வகை கொழுப்புப் புரதங்களிலே மிகச் சிறியதும் அதிக செறிவுடையதுமாகும். தண்ணீரில் கலந்த எண்ணெய் மிதப்பது போல நமது குருதியில் உள்ள கொழுப்பு மிதக்காமல் இருக்க அவை புரதங்களோடு பிணைக்கப்பட்டு உள்ளன.  

HDL-C குருதிச் சோதனை உயர்செறிவு கொழுப்புப் புரத மூலக்கூறில் உள்ள கொலஸ்டிரால் அளவைக் கணக்கிட்டுச் சொல்கிறது. இம் மூலக்கூறு இரத்தக் குழாய்களில் படியும் கொழுப்புக் கட்டியை எடுத்துச் செல்கிறது. எனவே மாரடைப்பு, பக்கவாதம் போன்றவற்றைக் குறைக்கிறது. எனவே HDL-C நல்ல கொலஸ்டிரால் என அழைக்கப்படுகிறது.
# சீ. தம்பிராசா



பண்டிதர் **சீ. தம்பிராசா** (பிறப்பு: 1924) ஈழத்து தமிழறிஞர். இந்து சமய கலாசார அலுவல்கள் திணைக்களத்தின் “தமிழ் ஒளி” விருது பெற்றவர். பல இலக்கியக் கட்டுரைகளை எழுதியவர். மேடைப் பேச்சாளர்.  

## வாழ்க்கைக் குறிப்பு
பண்டிதர் தம்பிராசா 1924 இல் இலங்கையின் கிழக்கு மாகாணத்தில் மட்டக்களப்பு மாவட்டத்தில் பெரிய கல்லாறு கிராமத்தில் பிறந்தவர். 1951 முதல் 1971 வரையிலான 20 வருடங்கள் இவர் பெரிய கல்லாறு சைவ மகா சபையின் செயலாளராகத் தொடர்ந்து பணியாற்றியுள்ளார்.  

## எழுதிய நூல்கள்
- இருபா இருபஃது (1993)
- கதிர்காமம் (2002)
- சங்க இலக்கிய சமுத்திர முத்துக்கள் (2005)
- பெரியகல்லாறு சர்வார்த்த ஸ்ரீ சித்திவிநாயகர் தோத்திரப் பாடல்கள் (2007)
- கல்லாற்றுக் கடல் நாச்சியார் துதி மலர் (2007)
- பெரிய கல்லாறு மண்டபத்தடிப் பிள்ளையார் ஆலய வரலாறும் திருப்பொன்னூஞ்சலும் (2008)
- எனது இலக்கியச் சிந்தனைகள் (2010)

## விருதுகள்
இவரது சமய இலக்கிய பணிகளுக்காகப் பல்வேறு கெளரவங்களும், பரிசுகளும் பாராட்டுகளும் இவருக்குக் கிடைத்துள்ளன.  
- தமிழ் மறைக் கழகம் நடத்திய “திருக்குறள்” கட்டுரைப் போட்டியில் முதற்பரிசு (1962) இதற்கான பரிசளிப்பு விழா 1962, மே 18 இல் வேலணையில் நடைபெற்றது. தில்லியிலிருந்து முனைவர் சாலை இளந்திரையன் பிரதம விருந்தினராகப் பங்குபற்றிய இவ்விழாவில் பண்டிதர் தம்பிராசாவுக்குத் தங்கப்பதக்கம் சூட்டப்பட்டது.
- இந்து சமய கலாசார திணைக்களம் ‘தமிழ் ஒளி’ விருதை இவருக்கு வழங்கியுள்ளது.
# புள்ளி (தமிழ் நடை)



நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  

நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.  

## முற்றுப்புள்ளிக்கும் புள்ளிக்கும் ஒற்றுமை வேற்றுமைகள்

கூற்று, ஏவல் போன்ற வாக்கியங்களின் இறுதியில் இடப்படுகின்ற நிறுத்தக்குறி முற்றுப்புள்ளி என அழைக்கப்படுகிறது. புள்ளி என்பது தோற்றத்தில் முற்றுப்புள்ளி போலவே இருந்தாலும், இரு குறிகளும் வெவ்வேறு பொருள்களைக் குறிக்க பயன்படுகின்றன.  
வாக்கிய இறுதியில் வருவது முற்றுப்புள்ளி, ஏனைய இடங்களில் வருவது புள்ளி என்பதே அடிப்படை வேற்றுமை.  

## புள்ளி (.) இட வேண்டிய இடங்கள்

புள்ளி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:  

:1) சுருக்கக் குறியீடாக உள்ள எழுத்தை அடுத்து புள்ளி இடுவது முறை.  

:எடுத்துக்காட்டுகள்:  

:*பி.கு.* (பின்குறிப்பு)  
:*எ.கா.* (எடுத்துக்காட்டு)  
:*த.நா.* (தமிழ்நாடு)  

:2) சுருக்கக் குறியீடாக உள்ள எழுத்துக்களை அடுத்து விகுதிகள் சேர்க்கப்படும்போதும் புள்ளி இருக்க வேண்டும்.  

:எடுத்துக்காட்டு:  

:*ஐ.நா.வின் முடிவுகள்*  

:3) ஒருவரின் பெயருக்கு முன்னோ பின்னோ வரும் தலைப்பு எழுத்துக்களை அடுத்து புள்ளி இடுவது முறை.  

:எடுத்துக்காட்டுகள்:  

:*வ.உ. சிதம்பரனார்*  
:*சி.வி.இராமன்*  
:*சுந்தரம், இராம.*  

:4) வரிசைக்குப் பயன்படுத்தும் எண் அல்லது எழுத்தை அடுத்தும் வரிசை எண்ணின் உட்பிரிவாக வரும் எண்களின் இடையிலும் புள்ளி இடுவது முறை.  

:எடுத்துக்காட்டுகள்:  

*(அ) தென்னிந்திய மொழிகள்:*  
:*1. தமிழ்*  
:*2. தெலுங்கு*  
:*3. கன்னடம்*  
:*4. மலையாளம்*  

*(ஆ) மனிதனின் மூன்று அடிப்படைத் தேவைகள்:*  
:*அ. உண்பதற்கு உணவு*  
:*ஆ. உடுப்பதற்கு ஆடை*  
:*இ. வசிப்பதற்கு இடம்*  

*(இ) 1.1 முன்னுரை*  
:*1.2 தமிழ் இலக்கியங்கள்*  
:*1.2.1 சங்க இலக்கியம்*'  
:*1.2.2 இடைக்கால இலக்கியம்*  
:*1.2.3 இக்கால இலக்கியம்*  

:5) எண்ணால் குறிக்கப்படும் தேதியின் பின்னும் மாதத்தின் பின்னும் புள்ளி இடுவது முறை.  

:எடுத்துக்காட்டுகள்  

:*17.05.99*  
:*25.03.1989*  

## புள்ளி தேவை இல்லாத இடங்கள்

:1) ஒருவரின் பெயருக்கு முன்னால் குறிப்பிடப்படும் அடைமொழியை அடுத்தும் அடைமொழிகளுக்கு இடையிலும் புள்ளி தேவையில்லை.  

:எடுத்துக்காட்டுகள்:  

:*திருமதி எழிலரசி*  
:*திரு மு. கண்ணப்பன்*  
:*அறிஞர் அண்ணா*  
:*முனைவர் பா. முருகன்*  

:2) எண்ணின் உட்பிரிவாக எழுத்து வரும்போது எண்ணுக்கும் எழுத்துக்கும் இடையில் புள்ளி தேவையில்லை.  

:எடுத்துக்காட்டுகள்:  

:*9 அ*  
:*8 d*
# முப்புள்ளி (தமிழ் நடை)



நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  

நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.  

## முப்புள்ளி (...)

மூன்று புள்ளிகளாலாகிய **முப்புள்ளி** (ஆங்கிலத்தில் ellipsis; கிரேக்க மூலம்: ἔλλειψις, élleipsis = "விடுபட்டது") கீழ்வருவனவற்றைக் குறிக்கப் பயன்படுகிறது:  

- விடுபட்ட சொல்/சொற்றொடர்
- நிறுத்தம்
- சிந்தனைத் தொடர்ச்சி
- ஒலிப்புத் தொடர்ச்சி
- உணர்ச்சி நீட்டம்

## முப்புள்ளி இடும் இடங்கள்

:1) வாக்கியத்தில் விடப்பட்ட பகுதியைக் குறிக்க முப்புள்ளி இடுவது முறை.  

:எடுத்துக்காட்டு:  

:*அறையில் குடும்பமே கூடிவிட்டது. அம்மா, அப்பா, அக்கா...*  

:2) நூல்களிலிருந்து மேற்கோள் காட்டும்போது வேண்டுமென்றே விடுத்த சொல்/தொடர் ஆகியவற்றைக் குறிக்க முப்புள்ளி இட வேண்டும்.  

:எடுத்துக்காட்டு:  

:*யாயும் ஞாயும் யாரா கியரோ...செம்புலப் பெயனீர் போல அன்புடை நெஞ்சம் தாங்கலந் தனவே* (குறுந்தொகை - 40)  

:3) எழுத்தில் நிறுத்தம் குறிக்க முப்புள்ளி இடுவது முறை.  

:எடுத்துக்காட்டு:  

:*கண்ணன் தந்தியைக் கையில் வாங்கியபோதே அவன் நெஞ்சம் படபடத்தது. தந்தியை மெதுவாகப் பிரித்தான். அவன் கண்கள் மங்கின...மயங்கி வீழ்ந்தான்.*  

:4) வாக்கியத்தின் இறுதியில் சிந்தனைத் தொடர்ச்சியைக் குறிக்க முப்புள்ளி இடுவது முறை.  

:எடுத்துக்காட்டு:  

:*சிலவேளை அங்கே மும்பையில்கூட அவன் இருக்கலாம்...*  

:5) சொற்களின் ஒலிப்புத் தொடர்ச்சியைக் குறிக்க முப்புள்ளி இடுவது முறை.  

:எடுத்துக்காட்டு:  

:*அம்மா, கத்தரிக்காய், கத்தரிக்காய்...*  

:6) உணர்ச்சியை வெளிப்படுத்திம்போது அது இன்னும் தொடர்கிறது என்பதைக் காட்ட முப்புள்ளி இடுவது முறை  

:*மருத்துவ மனையில் சேர்க்கப்பட்டிருந்த தன் தந்தை இறந்துவிட்டார் என்ற செய்தியைக் கேட்டதும் பொன்னி மயங்கி வீழ்ந்தாள்...அவள் மூச்சு நின்றுபோனது...*
# மே. ரா. மீ. சுந்தரம்

**மேலநத்தம் இராமசந்திர ஐயர் மீனாட்சிசுந்தரம்** (சுந்தா, ஏப்ரல் 13, 1913 - நவம்பர் 11, 1995) எழுத்தாளர், கவிஞர். எழுத்தாளர் கல்கியின் வாழ்க்கை வரலாற்றை எழுதியவர். **மே.ரா.மீ.சுந்தரம்** என்ற பெயரில் நிறைய எழுதினார்.  

## வாழ்க்கைக் குறிப்பு
மீனாட்சிசுந்தரம் தமிழ்நாடு திருநெல்வேலி மாவட்டம் மேலநத்தம் கிராமத்தில் இராமசந்திர ஐயர் - ருக்மணி அம்மாள் தம்பதிக்கு பிறந்தார். தொடக்க காலத்தில் கிராம முன்சீப்பாக 13 ரூபாய் சம்பளத்தில் பணிக்குச் சேர்ந்தார். சுந்தா, மீனாட்சி என்பவரைத் திருமணம் செய்துகொண்டார். அவர்களுக்கு இரு மகள்கள் உள்ளனர்.  

வேலை பார்க்கும்போதே புத்தகம் படிப்பதில் ஈடுபாடு கொண்டார். கவிதை எழுதுவதில் ஆர்வம் ஏற்பட்டது. கலைமகள் நடத்திய கவிதைப் போட்டி ஒன்றில் முதல் பரிசாக தங்கப்பதக்கம் கிடைத்தது.  

ரசிகமணி டி.கே.சி. பரிந்துரையின் பேரில் திருச்சி வானொலி நிலையத்தில் சுந்தா பணியில் சேர்ந்தார். இதன் மூலம் ராஜாஜி, தொ.மு.சி. பாஸ்கரத் தொண்டைமான் ஆகியோருடன் நெருங்கிப் பழகும் வாய்ப்பு சுந்தாவுக்கு ஏற்பட்டது. எழுதத் தொடங்கினார். எழுத்திலே இயற்கையாக அமைந்த நகைச்சுவை, இலக்கியக் கவிதைநடை பலரைக் கவர்ந்தது. ஆசிரியர் கல்கியுடன் நெருங்கிப் பழகும் வாய்ப்புக் கிடைத்தது.  

## தில்லி வானொலியில் பணி
பிறகு, தில்லி வானொலிக்குச் செல்லும்படி நேர்ந்தது. தில்லியில் பல இலக்கிய நண்பர்கள் அறிமுகமானார்கள். தில்லி வானொலியில் தமிழ்ச் செய்திப் பிரிவில், தமிழ்ச் செய்தி தயாரிப்பதோடு செய்தி வாசிப்பாளராகவும் பணியாற்றினார். "செய்திகள் வாசிப்பது எம்.ஆர்.எம்.சுந்தரம்' என்ற குரலுடன் தனது ஒலிபரப்பைத் தொடங்குவார். செய்திப் பிரிவில் தலைவராகப் பதவி உயர்வு கிடைத்தது.  

தமிழ்ச் செய்திப் பிரிவில் பணியாற்றியதோடு தமிழில் புதிய சொல் வடிவங்களைத் தாமே உருவாக்கிப் படிப்பார். "அடிக்கல் நாட்டுதல்', "குழந்தைகள் காப்பகம்' என்று பல சொற்களை உருவாக்கிப் பயன்படுத்தினார். குடும்பக் கட்டுப்பாடு பிரசாரத்துக்காக சுந்தா உருவாக்கிய சொற்றொடர்கள்தாம் "நாம் இருவர் நமக்கு இருவர்', "அதிகம் பெறாதீர், அவதியுறாதீர்' போன்றவை.  

தில்லி தமிழ்ச்சங்கம் தொடங்கிய காலத்தில் அதன் வளர்ச்சிக்கு உதவியவர்களுள் சுந்தாவுக்கு முக்கியப் பங்குண்டு. அந்த நாள்களில் தமிழ்ச் சங்கம் "சுடர்' என்ற அருமையான இலக்கிய இதழ் ஒன்றைத் தயாரித்தது. "சுடர்' தயாரிப்பதில் சுந்தாவின் பங்கு அதிகம். பிபிசி தமிழோசை நிகழ்ச்சியிலும் இவர் மூன்றாண்டுகள் பணியாற்றியிருந்தார்.  

சுந்தா நாடகங்களில் நடித்திருக்கிறார். பாட்டி வேடம் போட்டிருக்கிறார். குறவன்-குறத்தி நடனம் என்று நகைச்சுவை நாடகங்களும் நடத்தியிருக்கிறார்.  

## எழுத்தாளராக

வானொலி நிலையப் பணியிலிருந்து ஓய்வுபெற்ற பிறகு, தினமணி கதிரில் "தலைநகரில் ஒரு தலைமுறை" என்ற தொடரை எழுதினார். அதன் பின்னர் 1976 ஆம் ஆண்டு கல்கி நிறுவனர் ரா. கிருஷ்ணமூர்த்தியின் வாழ்க்கையை "பொன்னியின் புதல்வர்" என்ற பெயரில் கல்கி இதழில் 4 ஆண்டுகளாக எழுதினார். இது நூலாக 912 பக்கங்களில் வெளிவந்தது.  

இது தவிர "இதய மலர்கள்' என்ற கவிதைத் தொகுப்பும், "கருநீலக் கண்கள்' என்ற சிறுகதைத் தொகுப்பும் வெளிவந்துள்ளன. ஆங்கிலத்தில் சிறு சிறு - ஒரு பக்க எழுத்துச் சித்திரங்களை தொடக்கக் காலத்தில் எழுதியிருக்கிறார்.  

- பொன்னியின் புதல்வர் எழுதிய சுந்தா, கலைமாமணி விக்கிரமன், தினமணி, அக்டோபர் 10, 2010
# கேள்விக்குறி (தமிழ் நடை)



நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  

நிறுத்தக்குறிகளுள் ஒன்று கேள்விக்குறி ஆகும். இதை **வினாக்குறி** என்றும் கூறுவர்.  

## கேள்விக்குறி (?) இடும் இடங்கள்

ஒரு பொருள் குறித்து மேலும் அறியவோ ஐயம், வியப்பு போன்ற உணர்வுகளைத் தயக்கத்தோடு வெளிப்படுத்தவோ **கேள்விக்குறி** பயன்படுகிறது.  

கேள்விக்குறி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:  

:1) வினா வாக்கியத்தின் முடிவில் கேள்விக்குறி இடுவது முறை.  

:எடுத்துக்காட்டு:  

:*மதுரைக்குப் போய் வந்துவிட்டீர்களா?*  

:2) ஐயம், நம்பிக்கையின்மை தொனிக்கும் வாக்கிய முடிவில் கேள்விக்குறி இடுவது முறை.  

:எடுத்துக்காட்டுகள்:  

:''இன்னும் இரு நாட்களில் பருவமழை பெய்யும்?  

:*கடையில் பற்றிய தீ அருகிலிருந்த வீட்டிலும் பரவியது. எல்லாரும் முண்டியடித்துக்கொண்டு வெளியே ஓடினார்கள். படுக்கையாய்க் கிடந்த கண்ணன் கதி?*  

:3) ஒரு செய்தி உறுதியாகத் தெரியாத நிலையில் ஐயப்பாடு எழுப்ப கேள்விக்குறி இடுவது முறை.  

:எடுத்துக்காட்டு:  

:*கலிங்கத்துப் போர் (கி.மு. 265?) அசோகரின் வாழ்க்கையை வேரோடு மாற்றியமைத்தது.*  

:4) வியப்போடு ஒன்றை வினவும்போது கேள்விக்குறியையும் உணர்ச்சிக்குறியையும் சேர்த்துப் பயன்படுத்தலாம்.  

:எடுத்துக்காட்டு:  

:*உங்களால் இவ்வளவு சீக்கிரம் எப்படி வர முடிந்தது?!*  

## கேள்விக்குறி தேவை இல்லாத இடங்கள்

:1) அடுக்கி வரும் வினாக்களுக்கு இடையில் கேள்விக்குறி இடுவதில்லை. இறுதி வினாவில் மட்டும் இட்டால் போதும்.  

:எடுத்துக்காட்டு:  

:*மும்பைக்கு எப்படிப் போவீர்கள், விமானத்திலா, பேருந்திலா?*  

:2) *என, என்று, என்ற, என்பது* ஆகிய சொற்களுக்கு முன் மேற்கோள்குறி இல்லாமல் வரும் வினாவை அடுத்து கேள்விக்குறி இடுவதில்லை.  

:எடுத்துக்காட்டுகள்:  

:*இதைச் செய்யலாமா, வேண்டாமா என்ற கேள்விக்கு இடமே இல்லை.*  

:*அயல்நாட்டுப் பயணத்தை அடுத்த ஆண்டுக்குத் தள்ளிப்போடலாமா என்று அவர் கேட்டதும் கண்ணனுக்கு எரிச்சல்தான் வந்தது.*
# வியப்புக்குறி

**வியப்புக்குறி** அல்லது **ஆச்சரியக்குறி** அல்லது உணர்ச்சிக்குறி என்பது ஒரு இடைச்சொல் அல்லது ஆச்சரியத்திற்குப் பிறகு பொதுவாக வலுவான உணர்வுகளைக் குறிக்க அல்லது வலியுறுத்துவதற்குப் பயன்படுத்தப்படும் நிறுத்தற்குறியாகும். ஆச்சரியக்குறி பெரும்பாலும் ஒரு வாக்கியத்தின் முடிவைக் குறிக்கிறது.  

## உணர்ச்சிக்குறி (தமிழ் நடை)

நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.  

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.  

நிறுத்தக்குறிகளுள் ஒன்று உணர்ச்சிக்குறி ஆகும். இது **வியப்புக்குறி** என்று அறியப்பட்டாலும், மகிழ்ச்சி, அச்சம், வெறுப்பு போன்ற வேறு பல உணர்ச்சிகளையும் வெளிப்படுத்தப் பயன்படுவதால் உணர்ச்சிக்குறி என்பதே அதிகப் பொருத்தமானது.  

## உணர்ச்சிக்குறி (!) இடும் இடங்கள்

வியப்பு, மகிழ்ச்சி, அச்சம், வெறுப்பு, இரக்கம் போன்ற உள்ளுணர்வுகளை வெளிப்படுத்தவும் விளித்துப் பேசவும் **உணர்ச்சிக்குறி** பயன்படுகிறது.  

உணர்ச்சிக்குறி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:  

:1) வியப்பு, மகிழ்ச்சி, அதிர்ச்சி, இரக்கம் போன்ற உணர்ச்சிகளை வெளிப்படுத்தும் வாக்கியங்களின் முடிவில் உணர்ச்சிக்குறி இடுவது முறை.  

:எடுத்துக்காட்டுகள்:  

:*எவ்வளவு பெரிய மலை!* (வியப்பு)  

:*நாம் எதிர்பார்த்தபடியே திருமணமும் நன்றாக நடந்து முடிந்தது!* (மகிழ்ச்சி)  

:*சித்தன் விமான விபத்தில் இறந்துவிட்டான்!* (அதிர்ச்சி)  

:*பல்லாயிரக் கணக்கான மக்களை ஆழிப்பேரலை விழுங்கிவிட்டது!* (இரக்கம்)  

:*பொருளாதாரத் தேக்கம் காரணமாக முருகனின் வேலை போய்விடுமோ!*' (அச்சம்)  

:*ஊழல் பேர்வழிகளுக்குச் சட்டப் பாதுகாப்பு வேறா!* (வெறுப்பு)  

:2) உணர்ச்சியைக் குறிக்கும் சொல்லை அடுத்து உணர்ச்சிக்குறி இடுவது முறை.  

:எடுத்துக்காட்டுகள்:  

:*ஓகோ! இன்றைய திருமணத்திற்கு நேற்றே வந்துவிட்டீர்களா?*  

:*ஆ!*  

:*அட!*  

:*சே!*  

:*சீ!*  

:*ஐயோ!*  

:*அப்படியா!*  

:*ஆகா!*  

:*என்னே!*  

:*அந்தோ!*  

:*ஐயகோ!*  

:3) உணர்ச்சியைக் குறிக்கும் சொல் இரட்டித்து வரும்போது அதில் இரண்டாவதாக வருவதை அடுத்து உணர்ச்சிக்குறி இடுவது முறை.  

:எடுத்துக்காட்டு:  

:*ஐயோ ஐயோ!*  

:4) கவனத்தை ஈர்க்கும் வகையில் ஒரே சொல்லை இரு முறை கூறும்போது ஒவ்வொன்றின் பின்னும் உணர்ச்சிக்குறி இடுவது முறை.  

:எடுத்துக்காட்டுகள்:  

:*தீ! தீ!*  

:*பாம்பு! பாம்பு!*  

:5) விளிச்சொற்களையும் விளித்தொடர்களையும் அடுத்து உணர்ச்சிக்குறி இடுவது முறை.  

:எடுத்துக்காட்டுகள்:  

:*பெரியோர்களே! தாய்மார்களே!*  

:*அன்பர்களே!*  

:*என் இனிய எந்திரா!*  

:6) வாழ்த்து, வசவு, வெறுப்பு முதலியவற்றைத் தெரிவிக்கும் வினையை அடுத்து உணர்ச்சிக்குறி இடுவது முறை.  

:எடுத்துக்காட்டுகள்:  

:*மணமக்கள் வாழ்க!*  

:*புரட்சி ஓங்குக!*  

:*எங்கேயாவது போய்த்தொலை!*  

:7) வியங்கோள் வினை இரட்டித்து வரும்போது இரண்டாவதாக வருவதை அடுத்து உணர்ச்சிக்குறி இடுவது முறை.  

:எடுத்துக்காட்டு:  

:*வருக வருக!*  

:8) முழக்கமிடப் பயன்படுத்தப்படும் சொற்கள் அல்லது தொடர்கள் அடுத்தடுத்து வரும்போது ஒவ்வொன்றின் இறுதியிலும் உணர்ச்சிக்குறி இடுவது முறை.  

:எடுத்துக்காட்டுகள்:  

:*கோழைகள்! துரோகிகள்!*  

:*உண்மை! முற்றிலும் உண்மை!*
# நதியா



**நதியா** (பிறப்பு: அக்டோபர் 24, 1966) தமிழ்த் திரைப்பட நடிகை ஆவார். இவரது இயற்பெயர் *சரீனா அனூஷா மோய்டு* ஆகும். 1984-94 காலகட்டத்தில் கதாநாயகியாகவும், பின்னர் 2004 முதல் தற்போது வரை துணைப் பாத்திரங்களிலும் நடித்து வருகிறார். தமிழில் பூவே பூச்சூடவா என்ற திரைப்படத்தின் மூலம் அறிமுகமானார். இவர் தமிழ் மற்றும் மலையாள மொழிப் படங்களிலும் நடித்துள்ளார்.  

நதியா தமிழ்ப் படங்களில் நடித்து ரசிகைகளின் மனதில் இடம் பெற்று தாக்கத்தை ஏற்படுத்தியவர். இவர் கதாநாயகியாக நடித்த கால கட்டங்களில் எந்தப் பொருளை எடுத்தாலும் நதியாவின் பெயர் சொல்லிவிற்கும் அளவிற்கு பிரபலமாக இருந்தார் - நதியா வளையல், நதியா செருப்பு, நதியா புடவை நதியா பெண்கள் சைக்கிள் ஆகியவையாகும்.  

நீண்ட இடைவெளிக்குப் பிறகு எம். குமரன் சன் ஆஃப் மகாலட்சுமி என்ற தமிழ்த் திரைப்படத்தில் மீண்டும் அறிமுகமானார் , மேலும் அவரது நடிப்புக்கு விமர்சன ரீதியான பாராட்டையும் பெற்றார். 2008 ஆம் ஆண்டில், அவர் ஆரோக்யா பால் மற்றும் தங்கமயில் ஜூவல்லரியின் பிராண்ட் தூதராக கையெழுத்திட்டார். ஜெயா டிவியில் நடிகை குஷ்பூவுக்கு பதிலாக ஜாக்பாட் என்ற பிரபலமான தொலைக்காட்சி நிகழ்ச்சியை நதியா தொகுத்து வழங்கினார். 2013 ஆம் ஆண்டில், தெலுங்குத் திரைப்படமான மிர்ச்சியில் நடிகர் பிரபாஸின் தாயாகவும், அத்தாரிண்டிகி தாரேதியில் ஒரு பிடிவாதமான அத்தையாகவும், அவர் நடித்த இரு பாத்திரங்களுக்கும் விமர்சன ரீதியான பாராட்டுகளைப் பெற்றார், . 2013 ஆம் ஆண்டில் அத்தாரிண்டிகி தாரேதியில் நடித்ததற்காக சிறந்த துணை நடிகைக்கான நந்தி விருதைப் பெற்றார்.  

## தொழில்
மலையாளத் திரைப்படத்தில் மோகன்லால் மற்றும் பத்மினியோடு இணைந்து *நோக்கத்த தூரது கண்ணும் நட்டு* (1984)இல் நதியா என்ற பெயரில் அறிமுகமானார். இத்திரைப்படத்தின் மூலம் இவர் சிறந்த நடிகைக்கான பிலிம்பேர் விருது - மலையாளத்தில் பெற்றார். இத்திரைப்படம் மீண்டும் தமிழில் பத்மினியோடு பூவே பூச்சூடவா(1985)இல் அறிமுகமானார். நதியா கூற்றுப்படி, 1986ஆம் ஆண்டு இந்திய தமிழ் -மொழி காதல் நாடகத் திரைப்படம் மணிரத்னம் எழுதி இயக்கிய, மற்றும் வெங்கடேஸ்வரன் தயாரித்த மௌன ராகம் திரைப்படத்தில் ரேவதி கதாபாத்திரத்தில் நடிப்பதாக இருந்தது. ஆனால் முந்தைய திரைப்படக் கடமைகள் காரணமாக மறுத்துவிட்டார்.  

1990 களின் நடுப்பகுதியில், அவர் லண்டனுக்குத் திரும்புவதற்கு முன்பு, ஒரு நடிகையாக ஒரு சுருக்கமான மறுபிரவேசம் செய்தார்.  

## குடும்ப வாழ்க்கை
இவரின் தந்தை மோய்டு இஸ்லாம் மதத்தையும், தாயார் லலிதா இந்து மதத்தைச் சேர்ந்தவர்கள் ஆவார். இவர் தமிழ், மலையாளம், மராட்டி, ஆங்கிலம் ஆகிய மொழிகளில் பேசும் திறன் பெற்றவர். இவர் மராட்டியரான சிரீஸ் காட்போல் என்பவரை 1988 ஆம் திருமணம் செய்துக்கொண்டார். இவர்களுக்கு சனம், ஜனா என இரண்டு பெண் குழந்தைகள் உள்ளனர்.
# ஆணோவரின் முதலாம் எர்ணசுட்டு அகசுத்து


**முதலாம் எர்னசுத்து அகசுத்து** (*Ernest Augustus I of Hanover*) 1771ஆம் ஆண்டு சூன் திங்கள் 5ஆம் தேதி பிறந்தார். இவர் 1851ஆம் ஆண்டு நவம்பர் திங்கள் 18ஆம் தேதி மறைந்தார். இவர் 1837ஆம் ஆண்டு சூன் திங்கள் 20ஆம் தேதி முதல் அவர் மறைவு வரை ஆணோவரின் அரசனாக திகழ்ந்தார்.
# புரோந்து


**புரோந்து** என்பது பிரான்சில் ஏற்பட்ட ஒரு உள்நாட்டு போர் ஆகும். இது 1648ஆம் ஆண்டு முதல் 1653ஆம் ஆண்டு வரை நீடித்தது. இது பாரிசு நகர மக்களால் மேற்கொள்ளப்பட்ட ஒரு உள்நாட்டு போர் ஆகும். இதன் நோக்கம் காரத்தினால் மசரானை பணிநீக்கம் செய்யவேண்டும் என்பதே ஆகும்.
# கோகிலவர்த்தனி சிவராஜா



*கோகிலவர்த்தனி சிவராஜா* (சுப்பிரமணியம்) இலங்கை வானொலியின் பிரபல அறிவிப்பாளர்களில் ஒருவர்.ஆரம்ப காலத்தில் இலங்கை வானொலி நாடகங்களில் நடித்ததோடு சிறந்த மெல்லிசைப்பாடல்களையும் பாடியவர்.  

## பாடிய மெல்லிசைப்பாடல்கள்
- கங்கையாளே..கங்கையாளே - எஸ்.கே.பரராஜசிங்கத்துடன் இணைந்து பாடியது. பாடல் வரிகள் - கவிஞர் முருகையன்
- வானத்தை வந்து வந்து பாராய் சகோதரி சுபத்திரா சந்திரமோகனுடன் இணைந்து பாடியது. பாடல் வரிகள்- பசுபதி
- நெஞ்சினில் ஊறும் நினைவுகள் யாவும் - எஸ்.கே.பரராஜசிங்கத்துடன் இணைந்து பாடியது. பாடல் வரிகள்- திருமலை கே.கே.மதிவதனன்
# ஆர்லாந்தோ புளூம்



**ஆர்லாந்தோ யோனத்தான் பிலாஞ்சார்து புளூம்** என்பவர் 1977ஆம் ஆண்டு சனவரி திங்கள் 13ஆம் தேதி பிறந்தார். இவர் இங்கிலாந்தில் உள்ள காந்தர்பரியில் பிறந்தார். இவர் ஒரு ஆங்கில திரைப்படநடிகர் ஆவார். இவரது மனைவி மிராந்தா கேர் ஆவார். இவர் கரீபியக் கடற்கொள்ளையர்கள், நியூயார்க், ஐ லவ் யூ, மெயின் ஸ்ட்ரீட் போன்ற திரைப்படங்களில் நடித்ததற்காக உலகப் புகழ் பெற்றவர்.
# மிராந்தா கேர்


**மிராந்தா மே கேர்** (*Miranda Kerr*) என்பவர் 1983ஆம் ஆண்டு ஏபிரல் திங்கள் 20ஆம் தேதி பிறந்தார். இவர் ஆத்திரேலியவை சேர்ந்த ஒரு அழகி ஆவார். இவரது 13ஆம் வயது முதல் இவர் மாடலாக உள்ளார். இவர் 2010ஆம் ஆண்டு ஆங்கில திரைப்படநடிகர் ஆர்லாந்தோ புளூமை மணந்தார்.
# பண்டைய ஆங்கிலம்



**பண்டைய ஆங்கிலம்** (Old English) என்பது ஆங்கில மொழியின் துவக்கக்காலத்தில் ஆங்கில மொழி பேசப்பட்ட, எழுதப்பட்ட முறையை குறிக்கும். இது ஆங்கிலோ சாக்ச மக்களால் பேசப்பட்ட மொழி ஆகும். எனவே இதனை ஆங்கிலோ சாக்ச மொழி என்றும் அழைப்பர். இது ஓர் அழிந்துபட்ட மொழியாகும்.
# பரோசு மொழி



**பரோசு மொழி** (*Faroese*) என்பது இந்தோ ஐரோப்பிய மொழிக் குடும்பத்தைச் சேர்ந்த ஒரு மொழி ஆகும். இது செருமானிய மொழிக்குடும்பத்தின் கீழ் வரும். இம்மொழியை பரோ தீவுகளில் நாற்பத்தெட்டாயிரம் மக்கள் பேசுகின்றனர். மேலும் டென்மார்க்கில் இருபத்தைந்தாயிரம் மக்கள் பேசுகின்றனர். உலக அளவில் இம்மொழியை அறுபதாயிரம் முதல் எண்பதாயிரம் பேர் வரை பேசுகின்றனர்.
# சாவகம் (மொழி)



வில் பதிவு செய்யப்பட்டது.]]  
**ஜாவானிய மொழி** என்பது இந்தோனேசியாவில் உள்ள ஜாவா தீவில் பேசப்படும் மொழி ஆகும். இம்மொழி 75.5 மக்களின் தாய்மொழி ஆகும். உலக அளவில் இம்மொ  
ழி 80 மில்லியன் மக்களால் பேசப்படுகிறது. இம்மொழி ஆத்திரோனேசிய மொழிக்குடும்பத்தை சேர்ந்தது.
# செருபோகுரோவாசிய மொழி



**செருபோகுரோவாசிய மொழி** என்பது இந்திய-ஐரோப்பிய மொழிக் குடும்பத்தை சேர்ந்த தென் சிலாவிய மொழிகளுள் ஒன்று. இம்மொழி செருபியா, குரோவாசியா, பாசுனியாவும் எர்சகொவினாவும், மான்டினேகிரோ போன்ற நாடுகளின் முதன்மை மொழியாக உள்ளது. இம்மொழியை 15 மில்லியன் மக்கள் பேசுகின்றனர். பல வழக்கு மொழியான இதில் ஒன்றையொன்று புரிந்துகொள்ளக்கூடிய நான்கு வேறுபாடுகளைக் கொண்டது. இம்மொழி இலத்தீன் எழுத்துக்கள் மற்றும் சிரில்லிய எழுத்துக்களைக் கொண்டு எழுதப்படுகிறது.  

இம்மொழி, யூகோசுலாவியா உருவாவதற்குப் பல பத்தாண்டுகள் முன்பே, 19 ஆம் நூற்றாண்டின் நடுப்பகுதியில் சீர்தரப்படுத்தப்பட்டது. தொடக்கத்தில் இருந்தே செருபியச் சீர்தரம், குரோசியச் சீர்தரம் என இரட்டைச் சீர்தரங்கள் காணப்பட்டன. செருபியரும், குரோசியரும் இரு வேறு மதங்களைப் பின்பற்றுபவர்கள். வரலாற்று அடிப்படையில், வெவ்வேறு பேரரசுகளுக்குள் அடங்கியிருந்தவர்கள். இசுட்டக்காவியக் கிளைமொழியின் கிழக்கு எர்சகோவினியத் துணை வழக்கை அடிப்படையாகக் கொண்டிருந்தாலும், சற்றே வேறுபட்ட இலக்கிய வடிவங்களைத் தமது சீர்தரங்களாகக் கொண்டிருந்தனர். விடுதலைக்குப் பின்னர், பொசுனியம், பொசுனியா-எர்சகொவினாவில் அலுவல் சீர்தரமாக்கப்பட்டது. மான்டனெகிரின் சீர்தரம் ஒன்றை உருவாக்குவதற்கும் முயற்சி செய்கின்றனர். இதனால், செருபோகுரோவாசியம் அவ்வப்பகுதிகளில், செருபியம், குரோசியம், பொசுனியம், மான்டனேகிரின் என இனப் பெயர்கள் இட்டு வழங்கப்படுகிறது. 20 ஆம் நூற்றாண்டில், செரிபோகுரோவாசியம் யூகோசுலாவிய இராச்சியத்தின் அலுவல் மொழியாகப் பயன்பட்டது. அப்போது இது "யூகோசுலாவியம்" எனப்பட்டது. பின்னர், யூகோசுலாவிய சோசலிசக் கூட்டாட்சிக் குடியரசின் அலுவல் மொழிகளுள் ஒன்றாக விளங்கியது. யூகோசுலாவியா கலைக்கப்பட்ட பின்னர், மொழி தொடர்பான மனப்போக்கில் மாற்றம் ஏற்பட்டு, இன, அரசியல் அடிப்படைகளில் மொழி பிரிவடைந்தது.
# செபுவான மொழி



**செபுவான மொழி** என்பது ஒரு ஆத்திரோனேசிய மொழிக்குடும்பத்தை சேர்ந்த மொழி ஆகும். இம்மொழி பிலிப்பைன்ஸ் நாட்டில் பேசப்படுகிறது. இம்மொழியை ஏறத்தாழ 20 மில்லியன் மக்கள் பேசுகின்றனர். இம்மொழி *அபகாதா* எழுத்துக்கள் மற்றும் *பிலிப்பினோ* எழுத்துக்களையே எழுதப்பயன்படுத்துகிறது.  
## விக்கிப்பீடியாவில்
28 அக்டோபர் 2021 நாளில் விக்கிப்பீடியாவில் ஆங்கில மொழிக்கு அடுத்து, செபுவான மொழி 6,037,248 கட்டுரைகளுடன் இரண்டாம் இடத்தில் உள்ளது.  

## ஆதாரங்கள்